CELEX: 32008D0889
Language: sk
Date: 2008-11-18 00:00:00
Title: 2008/889/ES: Rozhodnutie Komisie z  18. novembra 2008 , ktorým sa menia a dopĺňajú rozhodnutia 2002/747/ES, 2003/31/ES, 2005/342/ES, 2005/344/ES a 2005/360/ES s cieľom predĺžiť platnosť ekologických kritérií na udelenie environmentálnej značky Spoločenstva určitým výrobkom [oznámené pod číslom K(2008) 6941] (Text s významom pre EHP)

28.11.2008   
            
            
               SK
            
            
               Úradný vestník Európskej únie
            
            
               L 318/12
            
         
      ROZHODNUTIE KOMISIE
   
   z 18. novembra 2008,
   ktorým sa menia a dopĺňajú rozhodnutia 2002/747/ES, 2003/31/ES, 2005/342/ES, 2005/344/ES a 2005/360/ES s cieľom predĺžiť platnosť ekologických kritérií na udelenie environmentálnej značky Spoločenstva určitým výrobkom
   [oznámené pod číslom K(2008) 6941]
   (Text s významom pre EHP)
   (2008/889/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), a najmä na jeho článok 6 ods. 1 druhý pododsek,
   po porade s Radou Európskej únie pre udeľovanie environmentálnej značky,
   keďže:
   
               (1)
            
            
               Platnosť rozhodnutia Komisie 2002/747/ES z 9. septembra 2002, ktorým sa ustanovujú revidované ekologické kritériá udeľovania environmentálnej značky Spoločenstva na svetelné zdroje a ktorým sa mení a dopĺňa rozhodnutie 1999/568/ES (2), sa skončí 28. februára 2009.
            
         
               (2)
            
            
               Platnosť rozhodnutia Komisie 2003/31/ES z 29. novembra 2002, ktorým sa stanovujú revidované ekologické kritériá na udelenie environmentálnej značky pre detergenty pre umývačky riadov a ktorým sa mení a dopĺňa rozhodnutie 1999/427/ES (3), sa skončí 31. decembra 2008.
            
         
               (3)
            
            
               Platnosť rozhodnutia Komisie 2005/342/ES z 23. marca 2005, ktorým sa stanovujú revidované ekologické kritériá na udelenie environmentálnej značky Spoločenstva detergentom na ručné umývanie riadu (4), sa skončí 31. decembra 2008.
            
         
               (4)
            
            
               Platnosť rozhodnutia Komisie 2005/344/ES z 23. marca 2005, ktorým sa ustanovujú ekologické kritériá na udeľovanie environmentálnej značky Spoločenstva univerzálnym čistiacim prostriedkom a čistiacim prostriedkom pre sanitárne zariadenia (5), sa skončí 31. decembra 2008.
            
         
               (5)
            
            
               Platnosť rozhodnutia Komisie 2005/360/ES z 26. apríla 2005, ktorým sa ustanovujú ekologické kritériá a s nimi súvisiace požiadavky na hodnotenie a overovanie na udelenie environmentálnej značky Spoločenstva pre mazadlá (6), sa skončí 31. mája 2009.
            
         
               (6)
            
            
               Podľa nariadenia (ES) č. 1980/2000 sa uskutočnila náležitá revízia ekologických kritérií, ako aj s nimi súvisiacich požiadaviek na hodnotenie a overovanie, ktoré boli ustanovené týmito rozhodnutiami.
            
         
               (7)
            
            
               Vzhľadom na rozdielne štádiá, v ktorých sa nachádzajú revízie týchto rozhodnutí, je vhodné predĺžiť obdobie platnosti ekologických kritérií a požiadaviek v prípade rozhodnutí 2003/31/ES, 2005/342/ES a 2005/344/ES o 24 mesiacov a v prípade rozhodnutí 2002/747/ES a 2005/360/ES o 14 mesiacov.
            
         
               (8)
            
            
               Vzhľadom na to, že povinnosť revízie sa podľa nariadenia (ES) č. 1980/2000 vzťahuje len na ekologické kritériá a požiadavky na hodnotenie a overovanie, je primerané, aby rozhodnutia 2002/747/ES, 2003/31/ES, 2005/342/ES, 2005/344/ES a 2005/360/EC zostali v platnosti.
            
         
               (9)
            
            
               Rozhodnutia 2002/747/ES, 2003/31/ES, 2005/342/ES, 2005/344/ES a 2005/360/ES by sa preto mali zodpovedajúcim spôsobom zmeniť a doplniť.
            
         
               (10)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,
            
         PRIJALA TOTO ROZHODNUTIE:
   Článok 1
   Článok 5 rozhodnutia 2002/747/ES sa nahrádza takto:
   
      „Článok 5
      Ekologické kritériá pre skupinu výrobkov ‚svetelné zdroje‘, ako aj súvisiace požiadavky na hodnotenie a overovanie sú platné do 30. apríla 2010.“
   
   Článok 2
   Článok 5 rozhodnutia 2003/31/ES sa nahrádza takto:
   
      „Článok 5
      Ekologické kritériá pre skupinu výrobkov ‚detergenty pre umývačky riadov‘, ako aj s nimi súvisiace požiadavky na posudzovanie a overovanie sú platné do 31. decembra 2010.“
   
   Článok 3
   Článok 3 rozhodnutia 2005/342/ES sa nahrádza takto:
   
      „Článok 3
      Ekologické kritériá pre skupinu výrobkov ‚detergenty na ručné umývanie riadu‘, ako aj príslušné požiadavky na hodnotenie a overovanie sú platné do 31. decembra 2010.“
   
   Článok 4
   Článok 3 rozhodnutia 2005/344/ES sa nahrádza takto:
   
      „Článok 3
      Ekologické kritériá pre skupinu výrobkov ‚univerzálne čistiace prostriedky a čistiace prostriedky‘ pre sanitárne zariadenia, ako aj súvisiace požiadavky na hodnotenie a overovanie platia do 31. decembra 2010.“
   
   Článok 5
   Článok 4 rozhodnutia 2005/360/ES sa nahrádza takto:
   
      „Článok 4
      Ekologické kritériá pre skupinu výrobkov ‚mazadlá‘ a s nimi súvisiace požiadavky na posudzovanie a overovanie sú platné do 31. júla 2010.“
   
   Článok 6
   Toto rozhodnutie je určené členským štátom.
   
      V Bruseli 18. novembra 2008
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 237, 21.9.2000, s. 1.
   
      (2)  Ú. v. ES L 242, 10.9.2002, s. 44.
   
      (3)  Ú. v. ES L 9, 15.1.2003, s. 11.
   
      (4)  Ú. v. EÚ L 115, 4.5.2005, s. 9.
   
      (5)  Ú. v. EÚ L 115, 4.5.2005, s. 42.
   
      (6)  Ú. v. EÚ L 118, 5.5.2005, s. 26.